Deltagerne ved DM i Skills har knoklet siden torsdag for at kunne kalde sig danmarksmestre i deres fag. Lørdag blev vinderne kåret.

Der er blevet slidt og slæbt i sportshaller og telte omkring Arena Næstved. Deltagerne ved DM i Skills har i tre dage kæmpet for at blive den bedste murer, tømrer, mediegrafiker og meget mere. I alt er der blevet konkurreret i 43 forskellige fag. Nordjylland har igen i år været stærkt repræsenteret. 45 nordjyder har taget den lange tur tværs gennem landet, for at kæmpe om danmarksmesterskabet. Vinderne blev lørdag eftermiddag kåret ved en stort anlagt afslutningsceremoni, hvor statsminister, Lars Løkke Rasmussen (Venstre), overrakte diplomer og ønskede vinderne tillykke. I alt 10 nordjyske deltagere fordelt på 9 forskelige fag kunne trykke statsministeren i hånden på scenen i Næstved og dermed kalde sig danmarksmestre. Lørdag deltog SOSU-parret, Mike Olsen og Cecilie Christensen, i finalen i DM i skills. Se hvordan det gik herunder: